OBAVIJEST O NAKNADNOM UPISNOM ROKU ZA PEDAGOŠKU GODINU 2026./2027.
E-UPISI STUDENI 2026.

Upravno vijeće Dječjeg vrtića Mačići donijelo Odluku o  dopuni plana upisa u Dječji vrtić Mačići za pedagošku godinu 2026./2027. prema kojoj će se provesti naknadni e-upisi za djecu u dobi od navršenih godinu dana do  polaska u osnovnu školu. Naknadni upisi provode se jer je Općinsko vijeće Općine Mače donijelo Odluku kojom se uvodi područni objekt vrtića na adresi Mače 84 f za jednu vrtićnu skupinu u dobi od 5 godina do polaska u osnovnu školu. 

Zbog povećanja kapaciteta vrtića otvorena su mjesta za upis djece u matično objektu na adresi Mače 84e u:
 *2 jaslične skupine ukupno 14 slobodnih mjesta
*2 vrtićne skupine ukupno 4 slobodna mjesta.

Javni Poziv za naknadni upisni rok u redoviti (desetosatni) program raspisat će se 5. studenog 2026. godine s rokom prijave od 6. studenog 2026. godine do 13. studenog 2026. godine do 12:00 sati. Rok prijave je rok u kojem roditelji/zakonski zastupnici djeteta mogu kreirati zahtjev za upis putem e-upisa.
Zahtjev za upis mogu podnijeti samo roditelji/skrbnici djeteta koje će do 31.1.2027. godine napuniti godinu dana ili više. Trenutna Lista čekanja za upis djece u Dječji vrtić Mačići za pedagošku godinu 2026./2027. prestaje vrijediti danom raspisivanja javnog poziva za naknadni upisni rok.

Roditelji čija djeca imaju prebivalište na području Općine Mače, a predali su informativni zahtjev za upis jer dijete do 31.8.2026. godine nije napunilo godinu dana ili su predali zahtjev za upis po javnom pozivu od 7.5.2026. u sustavu e-upisi i dijete se nalazi na listi čekanja te na temelju jednog od navedenog ostvaruju sufinanciranje drugog vrtića ili obrta za čuvanje djece od strane Općine Mače kao da dijete polazi Dječji vrtić Mačići prema Odluci o mjerilima za financiranje javnih potreba u djelatnosti predškolskog odgoja Općine Mače dužni su predati zahtjev za upis djeteta u Dječji vrtić Mačići na naknadom upisnom roku u studenom 2026. godine. U suprotnom će se, istekom roka za prijave u sustavu e-upisi, sufinanciranje vrtića/obrta za čuvanje djece koje polazi dijete od strane Općine Mače za studeni 2026. pa na dalje smanjiti na 30% utvrđene ekonomske cijene programa. 

U nastavku upućujemo na izvod iz odluke koja propisuje način sufinanciranja Općine Mače o čemu su roditelji čija djeca imaju prebivalište na području Općine Mače usmeno obaviješteni i upućeni kod predaje informativnog zahtjeva za upis u Dječjem vrtiću Mačići te kod predaje zahtjeva za sufinanciranje vrtića ili obrta za čuvanje u Općini Mače koja je izdala potvrdu o sufinanciranju.

Članak 5. Odluke o mjerilima za financiranje javnih potreba 
u djelatnosti predškolskog odgoja Općine Mače
Općina Mače osigurava novčana sredstva u visini od 30% utvrđene ekonomske cijene programa za svako dijete s prebivalištem na području Općine Mače uključeno u program druge ustanove predškolskog odgoja i obrazovanja, tj. pravne ili fizičke osobe za brigu o djeci predškolske dobi čiji je osnivač druga pravna ili fizička osoba ako: 
-se dijete nalazi na konačnoj listi upisanih ili listi čekanja za upis u Dječji vrtić Mačići, roditelji su pozvani da upišu dijete, ali ga ne žele upisati u Dječji vrtić Mačići;
-za dijete s prebivalištem na području Općine Mače koje do 30.8. tekuće godine navršava godinu dana života ili više roditelji nisu predali zahtjev za upis u Dječji vrtić Mačići na javnom pozivu za upis, tj. nisu predali informativni zahtjev za upis u Dječji vrtić Mačići;
-roditelji nisu predali informativni zahtjev za upis u Dječji vrtić Mačići djeteta s prebivalištem na području Općine Mače koje do 30.8. tekuće godine ne navršava godinu dana života;
-su roditelji predali zahtjev za upis u sklopu javnog poziva za upis ili informativni zahtjev za upis u Dječji vrtić Mačići, zahtjev je u obradi, ali se dijete još ne nalazi na listi čekanja i roditelji su odustali od zahtjeva za upis;  
-roditelji koji su prethodne godine predali informativni zahtjev za upis djeteta na idućem javnom pozivu u tekućoj godini ne predaju zahtjev za upis, a sve u svrhu ostvarivanja većeg iznosa sufinanciranja po ovoj odluci, odnosno manipulacije pri ostvarivanu prava na veći iznos sufinanciranja druge ustanove predškolskog odgoja i obrazovanja, tj. pravne ili fizičke osobe za brigu o djeci predškolske dobi čiji je osnivač druga pravna ili fizička osoba ili izbjegavanja upisa djeteta u Dječji vrtić Mačići.

